《六合霪潦弥望从江家渡买舟至滁》
明代·游朴

六合茫茫水满天，江家渡觅泛湖船。千畦原隰扬帆过，万柳东西倚棹穿。

行客翻愁歌瓠子，阳侯何意变桑田。滁阳西涧溟濛里，野渡无人自古怜。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。